Sukladno Uredbi o izmjenama i dopunama Uredbe o sastavljanju i predaji izjave o fiskalnoj odgovornosti i izvješća o primjeni fiskalnih pravila ( NN 78/11, 106/12, 130/13, 19/15 i 119/15 ) te na temelju Čl. 24. Statuta Državnog arhiva u Splitu ravnateljica donosi

**ODLUKU O PROCEDURI NAPLATE PRIHODA**

Članak 1.

Ova odluka ima za cilj osigurati učinkovit sustav nadzora naplate prihoda Državnog arhiva u Splitu u cilju pravovremene naplate potraživanja.

Članak 2.

Odlukom se utvrđuje procedura naplate prihoda odnosno mjere naplate, vremensko razdoblje nakon kojega se pokreće pojedina mjera naplate te praćenje naplate po poduzetim mjerama.

Članak 3.

Arhiv ostvaruje slijedeće vrste prihoda:

* prihode od pružanja usluga ( rješavanje zahtjeva )
* prihodi os usluga održavanja seminara
* prihodi od prodanih knjiga i izdanja

Članak 4.

Uzimajući u obzir vrstu i pojedinačnu vrijednost pruženih usluga/prodanih proizvoda kao i trošak slanja podsjetnika za neplaćanje, opomena te trošak postupka prisilne naplate ( ovršni postupak ), Državni arhiv u splitu donio je odluku o dinamici upućivanja podsjetnika i opomene za plaćanje, opomena pred tužbu te pokretanje ovršnog postupka i to na slijedeći način:

1. Ukoliko plaćanje računa nije izvršeno u zakonskom roku navedenom na računu, Državni arhiv u Splitu će u razdoblju ne duljem od 30 dana, dužniku poslati podsjetnik za plaćanje.

2. Ukoliko poduzeta mjera nije rezultirala uplatom od strane dužnika, u roku od 15 dana od dana slanja podsjetnika za plaćanje Državni arhiv u Splitu će dužniku uputiti opomenu za plaćanje.

3. Ukoliko nakon proteka daljnjeg roka od 15 dana nije naplaćen dug za koji je poslana opomena z plaćanje, Državni arhiv u splitu će dužniku poslati opomenu pred tužbu te pokrenuti ovršni postupak ukoliko dug nije realiziran u roku od 8 dana od slanja opomene pred tužbu.

Ukoliko se utvrdi da su potraživanja nenaplativa primjenom mjera utvrđenih u člancima iz ove procedure ( u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu, u slučaju kada iznos potraživanja obzirom na troškove naplate nije isplativ ili drugim slučajevima propisan zakonom ) potraživanje se može djelomično ili u cijelosti otpisati sukladno prijedlogu ravnateljice Državnog arhiva u Splitu.

Članak 5.

Za praćenje naplate i poduzimanje mjera za naplatu prihoda zaduženo je računovodstvo Državnog arhiva u Splitu.

Članak 6.

Ova procedura objavljena je na web stranici Državnog arhiva u Splitu i stupa na snagu danom donošenja.

Klasa: 612-06/16-01/18

Urbroj: 2181-109-16-01-01

Ravnateljica DASt-a:

Marina Grgičević, prof.